Oikeistopopulistit eivät haasta todellista eliittiä vaan hyökkäävät vihervasemmistolaisten ja suvakkien kimppuun

Eliitin haastamisen sijaan äärioikeisto etsii syntipukkeja.

Populismista on tullut aikamme kirosana ja leimakirves, jota käytetään julkisuudessa vähintäänkin löysästi. Siksi oli hyvä, että hollantilainen tutkija Cas Mudde meni haastattelussaan (HS 15.10.) hiukan pintaa syvemmälle.

Parissa asiassa Mudde on silti väärässä. Ensinnäkin kansan kielellä puhuvaa vasemmistoa – esimerkkinä Kreikan Syriza tai Jean-Luc Mélenchonin Tottelematon Ranska – ei voida niputtaa yhteen oikeistopopulismin kanssa. Usein ne ovat toistensa jyrkimpiä vastustajia.